
Durant els anys 2002 i 2003 es va dotar a 4 exemplars d'Àguila Peixetera amb radioe- 
missors. Van ser seguits durant tot l'any exceptuant l'estació reproductora (primavera). 
La seva activitat de vol diària va ser d'una mitjana de 1:55 hores, amb un rang de recor- 
regut de 0:19 a 3:57 hores, això representa el 16,7 % del total d'hores de sol. Els 
posadors més utilitzats van ser les roques marines (46,2 %), els arbres (19,8 90), els 
postes elèctrics (17,9 29) 1 les estaques (10,4 24). Es de destacar l'ús dels postes elèctrics, 
detectat en 19 ocasions, ja que això pot tenir efectes negatius en la conservació, degut a 
que les electrocucions s'han descrit com a la causa més important de mortalitat adulta 
en diverses poblacions d'aquesta espècie. Les àrees de campeig diàries van ser relativa- 
ment petites, d'una mitjana de 8,3 km? amb moviments longitudinals igualment curts de 
5,4 km de mitjana. Es van identificar 3 zones principals d'ús, de vital importància per la 
conservació de l'espècie a l'illa de Menorca: Nord-oest de Pilla: La Vall, Zona nord cen- 
tral: Cavalleria, Lluriac, Badia de Fornells i els seus voltants, Nord-est de l'illa: Parc de 
s'Albufera des Grau, Addaia i Favàritx. Ha estat possible detectar per primera vegada 
que un petit percentatge dels adults menorquins abandona l'illa per un període aparent- 
ment curt de temps. Es van identificar 2 zones prioritàries com a dormidors: Sud de la 
Badia de Fornells i el Parc Natural de l'Albufera des Grau. 

Paraules clau: Àguila peixetera, Pandion haliaetus, ús de l'hàbitat, Menorca, activitat 
diària. 


WINTER BIOLOGY OF THE OSPREY (Pandion haliaetus) ADULT POPULATION 
ON THE ISLAND OF MENORCA. Throughout 2002 and 2003, four ospreys were fit- 


ted with radio-transmitters. They were tracked throughout the whole year, except during 


the breeding season (spring). Their daily flying time amounted to an average of 1:55 
hours, with a range of 0:19 to 3:57 hours; this accounts for 16.7 % of the total amount 
of daylight hours. The most popular alighting areas were sea rocks (46.2 %), trees (19.8 
%), electricity pylons (17.9 %) and stakes (10.4 %). It is worth highlighting the use of 
electricity pylons, which was observed 19 times, since this can have a negative impact 
on their conservation, given the fact that electrocutions have been described as the most 
important cause of mortality in several adult populations of this species. The daily activ- 
ity areas were relatively small, averaging 8.3 kin’ with brief longitudinal movements of 
5.4 km on average. Three main areas of use were identified; these areas are of crucial 
importance for the conservation of the species on the island of Menorca: northwest of 
the island: La Vall; north central area: Cavalleria, Lluriac, Fornells bay and their sur- 
rounding areas; northeast of the island: S” Albufera des Grau natural park, Addaia and 
Favaritx. For the first time a small percentage of Menorcan adults were seen leaving the 
island for an apparently short period of time. Two priority areas used as sleeping places 
were identified: south of the Fornells bay and S” Albufera des Grau natural park. 
Keywords: Osprey, Pandion haliaetus, use of habitat, Menorca, daily activity. 

Introducció 


L Aguila Peixetera (Pandion haliaetus) 
és una espècie d'àmplia distribució però 
molt escassa a la Mediterrània (Del Hoyo ef 
al., 1994: Thibault et a/., 1996). En aquesta 
conca es troba una població diferenciada 
dels exemplars del nord d'Europa, concreta- 
ment en els hàbits de nidificació (marino- 
rupestre respecte a l'arborícola lacustre dels 
nòrdics) i absència de migracions en la 
població adulta (Cramp i Simmons, 1980: 
Poole, 1989; Thibault et al., 2001). 

El paper que ocupa l'Àguila Peixetera 
en les cadenes trofiques, fan que sigui una 
especie indicadora de la qualitat ambiental. 
especialment del medi mari. 

Al territori espanyol sols nidifica a les 
Illes Balears, Canaries i Xafarines amb uns 
contingents reproductors d’escassament 30- 
38 parelles, de les quals 16-17 formarien el 
nucli Balear (Triay i Siverio, 2003). 

La població mediterrania esta práctica- 
ment aillada de la resta de Europa. No es te 
cap constància de reclutaments d'exemplars 
nòrdics dintre de la població reproductora 
mediterrània i s'ha comprovat 
que les subpoblacions es mante- 
nen a partir d'elles mateixes amb 
un forta filopàtria dels joves a les 
àrees de naixement (Spitzer et al., 
1983; Thibault i Patrimonio, 
1990; Triay, 1995: Patrimonio 1 
Pratz, 1999). 

La seva escassa i fragmentada 
població a la mediterrània i el 


utilitzats fora de 
reproductora adults 
d'Àguila Peixetera (Pandion haliaetus) 
a Pilla de Menorca. 

Fig. 1. Perch used by adult Osprey 
(Pandion haliaetus) out of the reproduc- 

tive season. 





caràcter altament filopàtric, situa els contin- 
gents balears en un estat d'alta fragilitat i 
sensibilitat a qualsevol problemàtica. El seu 
aillament respecte de les poblacions nòrdi- 
ques (González et al., 1992: Triay, 1995; 
Thibault et al., 2001), dificultaria la seva 
recuperació natural a partir d'altres pobla- 
cions en cas d'una hipotètica extinció. 
Aquesta situació ens obliga a tenir una cura 
especial 1 posar en funcionament mecanis- 
mes eficaços per a la seva conservació. 

L Àguila Peixetera és una espècie ame- 
naçada que es troba catalogada com a VUL- 
NERABLE al Catàleg Nacional d'Espècies 
Amenaçades (Ordre MAM 1498/2006). A 
nivell Balear s'ha considerat EN PERILL 
CRITIC en el "Libro Rojo de los 
Vertebrados de las Baleares (3a. Ed.) " 
(Viada, 2005) i a l'última revisió del "Libro 
Rojo de los Vertebrados de Espanya" (Triay 
1 Siverio, 2002), també està catalogada "EN 
PERILL CRITIC” 

Durant els anys 2002 i 2003, l'IME ha 
portat a terme el seguiment i estudi de la 
població menorquina amb la col-laboració 
de la Conselleria de Medi Ambient del 

Govern Balear i en aquest treball s'exposen 
els resultats obtinguts sobre la biologia 
hivernal de la població adulta a l'illa de 
Menorca. 


Metodologia 


Per a poder realitzar aquest estudi, es van 
capturar i marcar 4 adults. Van ser utilitzats 
radio emissors de la marca Biotrack de 45 g 
de pes, que representa el 3,2 % del pes dels 
exemplars més lleugers i per tant, es trobaria 
dintre dels límits recomanats per aquest 
tipus de materials (Cochram, 1980). La seva 
durada aproximada és de 4 anys. Els emis- 
sors es van fixar al dors dels ocells amb un 
arnés de tefló. Aquests disposen d'un sensor 

de moviment que va permetre conèixer l'ac- 
tivitat dels adults. Paral-lelament van ser 
anellats amb una anella metàl-lica conven- 
cional a una pota i una de plàstica de color 
amb un codi alfanumèric a l'altra. 

Els adults varen ser capturats mitjançant 
llaços. Es varen utilitzar trampes dissenya- 
des per Manuel Sayago (com. pers.) que 
actuen com a posadors que activen un llaç 
quan l'ocells aterra a sobre. Amb aquest 
tipus de trampes es varen capturar els exem- 
plars RI, R3 i R4. Per a l'altre exemplar 
(R2) van ser utilitzats un cúmul de llaços, 
ubicant-los a un posador habitual d'un 
penya-segat mari. 

Durant els anys 2002 1 2003 es van rea- 
litzar un total de 19 seguiments complets 
fora de l'estació reproductora, entre els dies 

Fig. 2. Utilització diiirna del territori en època no reproductora per 4 adults d' Aguila Peixetera (Pandion haliaetus) 
a l'illa de Menorca expressada en quadrícules UTM 1x1 km. 
Fig. 2 Diurnal use of the territory in non reproductive period for 4 adults of Osprey (Pandion haliaetus) in the 


Menorca island expressed UTM 1x1 km. 

13 de març de 2002 i 05 de novembre de 
2003. El primer exemplar capturat (R1) va 
ser seguit durant 7 dies, en canvi els altres es 
van seguir 4 dies cadascun. Per tal d’unifor- 
mitzar les diferéncies estacionals els segui- 
ments es van repartir durant totes les esta- 
cions de l'any, exceptuant la reproductora 
(primavera), durant la qual els ocells roma- 
nen en el territori de nidificació. 

Cada ocell era localitzat en el seu dor- 
midor abans de la sortida del sol, i es seguia 
durant tot el dia fins que es posava per dor- 
mir una altra vegada. Sempre es va intentar 
tenir contacte visual amb els adults, però 
quan això no era possible, es van seguir per 
radio triangulant les seves posicions. Els iti- 
neraris eren dibuixats a un mapa. Dactivitat 
dels ocells també era anotada. Per el cálcul 
del temps que els ocells van estar posats 
durant el dia, es van tenir en compte les 
hores de sol de cada dia de seguiment. 

Per a l'ús de l'hàbitat, es van comptabi- 
litzar els minuts de permanència dintre de 
les quadrícules UTM 1x1 utilitzades durant 
el dia i d'altra banda el número de vegades 
que han sigut utilitzades com a dormidors. 

Paral'lelament també es van realitzat 
localitzacions puntuals durant l'època no 
reproductora, les quals, pel seu interès, 
s'han incorporat en els resultats de l'ús de 
l'hàbitat. Per a la seva incorporació, s'ha 
sumat el temps de permanència dintre de 
cada quadrícula quan aquest ha sigut cone- 
gut, però en el cas d'ocells posats i sols 
observats un moment, s'ha estimat un temps 
mínim de 20 minuts per localització. Les 
localitzacions nocturnes s'han sumat totes 
amb les obtingudes amb el seguiment. 

Per conèixer l'estat de salut dels 4 adults 
marcats, van ser controlats periòdicament 
(cada 1 o 2 setmanes), comprovant la seva 
presència i moviment. Per aquest objectiu 
no era necessari precisar les localitzacions. 


Resultats i discussió 


Activitat 

Els resultats totals dels 19 seguiments 
realitzats fora de l'estació reproductora, van 
donar una mitja diària de 1:55 hores de vol, 
amb un rang de recorregut de 0:19 a 3:57 
hores (Taula 1). Això representa el 16,724 
del total d'hores de sol dels dies de segui- 
ment. 

Aplicant el test de la “t” d'Student, no 
s’observen diferéncies estadistiques signifi- 
catives entre cap dels 4 exemplars seguits 
(R1-R2: t=0,405, 9 g.1.; R1-R3: t=1,321, 9 
g.1.; R1-R4: t=0,449 9 g.1.; R2-R3: t=1,358, 
6 g.l; R2-R4: t=0,701, 6 g.1.; R3-R4: 
t=0,683, 6 g.1.), 1 tampoc entre les tres esta- 
cions de l'any objecte del present estudi 
(Estiu-Tardor: t=1,039, 11 g.l., Estiu- 
Hivern: t=1,162, 9 g.1.; Hivern-Tardor: 
t=0,366, 12 g.1.). 

Durant el present estudi, s'han aconse- 
guit identificar 106 posadors. A la Fig. 1 es 
mostra la seva importància quantitativa. El 
més utilitzat van ser les roques marines 
(46,2%), seguit dels arbres (19,8%) i dels 
postes eléctrics (17,9%). Daltre posador 
amb una certa importáncia van ser les esta- 
ques (10;4%), on s'inclouen els posadors 
artificials col-locats a s'Albufera des Grau i 
altres llocs. Els altres suports, van ser utilit- 
zats escassament 1 tots junts sols representen 
el 6 % del total. 

Hem de tenir en compte que aquest estu- 
di no contempla l'estació reproductora, quan 
segurament el percentatge de posador a roca 
es deu aproximar al 100%. Però és de desta- 
car la utilització dels postes elèctrics que en 
fan durant la major part de l'any. En 19 oca- 
sions es van localitzat les Àguiles posades 
sobre ells i que van ser utilitzats per tots i 
cadascun dels 4 exemplars seguits. Això te 
efectes directes sobre la conservació d'aques- 
ta espècie, ja que les electrocucions s'han 

TEMPS 
VOL 


TEMPS 
POSADA 


RI 
12/02/03 
13/03/02 
17/07/03 
14/08/03 
18/10/02 
08/11/02 
12/12/02 


R2 
03/02/03 
24/02/03 
31/07/03 

~ - 09/12/02 


R3 
06/02/03 
21/02/03 
06/11/02 
11/12/02 


R4 
26/07/03 
12/07/03 
19/10/03 
05/11/03 


Taula 1. Activitat de vol per dia de seguiment i per adult. 

Table 1. Activity of flight per day of follow-up and by aduit. 


descrit com a la causa més important de mor- 
talitat adulta a Pilla de Menorca (Triay, 2003) 
i a Pilla de Còrsega (Thibault et al., 2001), 1 
també s'han descrit alguns casos les illes de 
Mallorca, Eivissa i Formentera (Tnay, 2003; 
Viada i Triay, 1991). 


Arees de campeig 

Podem descriure les árees de campeig 
com a les árees que son utilitzades per un 
ocell per desenvolupar les seves activitats 
quotidianes. A la Taula 2 es mostren els 
resultats obtinguts. Fora de l'època repro- 
ductora els adults van utilitzar árees relativa- 
ment petites (x= 8,3 sd: 10,5) amb movi- 
ments igualment curts (x= 5,4 sd: 3,7). En 
general, els exemplars adults dels rapinyai- 
res solen tenir árees de campeig menors que 
els immadurs, els quals encara no estan vin- 
culats a cap territori i deambulen per àrees 
majors. No s'han trobat diferències estadís- 


tiques significatives (test t Student) entre 
cap dels adults per a l'àrea de campeig, en 
canvi sí s'han trobat per les distàncies màxi- 
mes recorregudes pels exemplars R3 i R4 
(t= 4,770 6 g.1. P<0,002). 


Us del territori 

Es van realitzar un total de 218:13 hores 
de seguiment durant 19 dies. També es van 
obtenir 46 localitzacions en época no repro- 
ductora que s'han incorporat al seguiment 
proporcionant 23:23 hores més d'ús del 
territori d'acord amb la forma descrita a la 
metodologia. 

Es va identificar l'ús de 91 quadrícules 
UTM 1x1 que representen un percentatge 
del 11% del total del territori de Menorca. El 
temps maxim que es va utilitzar una quadri- 
cula de forma continuada va ser de 9:01 
hores amb una mitja de 33 minuts (sd= 71) 
A la Fig. 2 es mostra la importància quanti- 

Taula 2. Àrea de campeig i distància màxima recorreguda de 4 adults d’Aguila peixetera (Pandion haliaetus) en 
època no reproductora. L'àrea de campeig s'ha calculat com el minim polígon convex (MPC) en km? i s'expressa 
la mitja + la desviació estandard i el rang de recorregut. La distancia máxima recorreguda és la longitud entre els 
dos punts més llunyans aconseguida durant el dia de seguiment i s'expressa de la mateixa forma ja descrita. 

Table 2. Daily activity area and appealed maximum distance from 4 adults of osprey (Pandion haliaetus) in non 
reproductive period. Daily activity area has been calculated with the minimum convex polygon (MPC) in km? and 
the half a + is expressed the standard deviation and the rank of itinerary. The appealed maximum distance is the 
length between the two further points achieved during the day of follow-up and expresses in the same already 


described way. 


tativa de l'ús del territori en època no repro- 
ductora. S'identifiquen 3 zones principals: 


a) Nord-oest de l'illa: La Vall. 

b) Zona nord central: Cavalleria, 
Lluriac, Badia de Fornells i els seus vol- 
tants. 

c) Nord-est de l'illa: Parc de s'Albufera 
des Grau, Addaia i Favàritx. 


Totes elles estan incloses en figures de 
protecció territorial que van des de Parc 
Natural, Zepa o ANEI, encara que això no 
exclou que dintre d'aquest territoris i conti- 
nuen presents amenaces importants com son 
el risc d'electrocucions. 

És de destacar que cap dels 4 adults 
seguits van utilitzar la costa sud de l'illa 
durant l'època no reproductora, encara que 
s'és conscient de que la mostra utilitzada és 
reduida per a poder detectar el seu ús. De 


fet, durant l'any 2003 s'hi van efectuar dues 
observacions d'exemplars no marcats, una 
en època de pas i l'altra durant l'hivern pes- 
cant. En tot cas, es pot afirmar que el nord 
de l'illa seria utilitzat molt més intensament 
que el sud. 

Durant la tardor, tots els seguiments 
efectuats indiquen que en aquesta època 
utilitzen prioritàriament zones amb aigües 
tranquilles com l'Albufera des Grau, 
Addaia i Badia de Fornells (veure línies de 
vol a la Fig. 3). 

A final d'hivern es detecta un augment 
de les àrees de campeig, especialment 
durant la segona meitat d'aquesta estació. 
L'apropament de l'època reproductora pro- 
voca una major activitat dels adults que es 
tradueix amb l'ampliació de les seves àrees 
de moviment. 

Durant l'estiu, després de l'època de 
reproducció és quan hi ha un ús compartit 


R. Triay, Biologia hivernal de la població adulta de Pandion haliaetus a Menorca 245 


J/N Linees de vol tardor 
/\/ Úínees de vol hivem 
/\/ Únees de vol estiu 


0 2 4 6 8 10 Quilómetres 





Fig. 3. Linies de vol dels 19 seguiments d'un dia complet realitzats a 4 adults d' Aguila Peixetera a l'Illa de 
Menorca. 
Fig. 3. Lines of flight of the 19 follow-ups of a complete day carried out to 4 adults of Ospray in the Menorca Island. 

Fig. 4. Períodes de presència i absència de 4 adults de Pandion haliaetus a l'illa de Menorca des de la seva cap- 
tura fins el novembre del 2003. 

Cd Periode de presència / period of presence MUA Periode d'absència/ Period of absence 

Fig. 4. Periods of presence and absence of 4 adults of Pandion haliaetus in the Menorca island from theirs captures 
even November of 2003. 

de les zones marines amb les d’aigues tran- 
quil-les. Això seria degut a que és l'època de 
l'any en que les aigúes marines es troben 
més calmades 1 per tant en millors condi- 
cions per a la pesca. Aquest anar 1 venir de 
la costa a les zones interiors, provoca la uti- 
lització d'una major area territorial. 

S1 bé tots els 4 adults van ser capturats a 
Pilla de Menorca durant l'època no repro- 
ductora, el seguiment estacional 1 control 
permanent dels mateixos, va fer possible 
detectar que una part dels adults menorquins 
abandona l'illa per un període aparentment 
curt de temps. A la Fig. 4 s’observa el temps 
de control dels 4 exemplars 1 els períodes 
d'absència a Menorca. Es de destacar que 3 
exemplars actuen amb un patró definit (RI i 

R4 sedentaris, R2 dispersió estiu-tardor des- 
prés de la reproducció) mentre que un exem- 
plar (R3) un any ha quedat durant la tardor 1 
l'altre ha desaparegut. Els moviments dis- 
persius d'una part dels adults de poblacions 
considerades sedentàries, ja s'ha insinuat a 
la població reproductora de l'illa de Còrsega 
(Thibault et al., 2001) on s'estima que una 
part podria hivernar fora de la pròpia illa. En 
el nostre cas, és difícil poder estimar la xifra 
d'adults que podrien abandonar l'illa des- 
prés de la reproducció, en primer lloc, per la 
baixa mostra disponible, i per altre, perquè 
els adults van ser capturats en època hiver- 
nal 1 es podria haver incidit més sobre exem- 
plars d'hàbits més sedentaris. De fet, le- 
xemplar capturat més prop de l'inici de l'è- 

Fig. 5. Utilització nocturna del territori en época no reproductora per 4 adults d' Aguila Peixetera (Pandion haliae- 
tus) a Villa de Menorca expressada en quadrícules UTM 1x1 km. 
Fig. 5. Night utilization of the territory in non reproductive period for 4 adults of Osprey (Pandion haliaetus) in the 


Menorca island expressed in UTM 1x1 km. 

poca reproductora (pocs dies abans) (R2) ha 
sigut el que s'ha absentat després de la 
reproducció cadascun dels dos anys. 

Les dues ocasions en que els adults han 
abandonat l'illa a finals del mes de juny (R2 
i R3) coincideix amb un fracàs de la repro- 
ducció. El segon any, R2 va tenir èxit en la 
reproducció i es va controlar fins a finals 
del mes de juliol. Per tant, sembla que el 
fracàs en la reproducció, podria avançar l'a- 
bandonament de l'illa. 


Dormidors 

Les zones de pernocta dels ocells són de 
vital importància, ja que és on passen el 
major temps durant les 24 hores del dia. El 
seguiment dels 4 adults ens ha va permetre 
identificar la zona de pernocta en 38 oca- 
sions. També es va disposar de 26 localitza- 
cions nocturnes efectuades durant totes les 
estacions fora de l'època de reproducció. A 
la Fig. 5 es mostren les àrees de pernocta i 
la seva frequència. Es de destacar que fora 
de l'època de reproducció, els dormidors 
preferits no es troben als penya-segats 
marins, sinó que prefereixen zones interiors. 
La zona més important es troba al sud de la 
Badia de Fornells amb 26 pernoctes (5 qua- 
drícules UTM 1x1 contigúes) realitzades 
per 3 dels exemplar seguits, 1 en segon lloc, 
el Parc Natural de l'Albufera des Grau, amb 
20 pernoctes (6 quadrícules discontigúes) 
realitzades per 2 exemplars. 

